Puuvilja tänav (Tallinn)
Puuvilja tänav on tänav Tallinnas Nõmme linnaosas Nõmme asumis. Puuvilja tänav algab Pärnu maanteelt ja lõpeb Raudtee tänaval Tallinna–Keila raudtee ääres. Puuvilja tänav on põhjaloode–lõunakagusuunaline ja ligikaudu 145 meetri pikkune. Tänava ääres asub Tallinna Nõmme Põhikool. Puuvilja 4 asub EEKBKL Nõmme Baptistikoguduse palvela. Puuvilja tänav sai nime 8. novembril 1927.